Brutális gyilkosság féltékenység miatt
2018-12-27 15:41:21• hírek • Szatmár.ro
A zöld szemű szörny, szerelemféltés, féltékenység: bárhogyan is nevezzük, a párkapcsolatok nagy része küzd ezzel a problémával. A baj kezelése sok féle lehet, ám egy Szatmár megyei nő a legvégső megoldáshoz folyamodott.
Előzetes információink alapján az 50 éves Simona D. karácsony este döntött úgy, hogy felbontja a kapcsolatát az 53 éves férfivel. Brutális eszközhöz folyamodott, elvette a párja életét, így téve pontot a viszony végére.
Az eset Géresen történt. A nő egy tompa tárggyal fejbe vágta az áldozatát, majd nemi szerveit ragasztóval leragasztotta. Ezt követően szétzúzta a fejét.
A nyomozócsapat a brutális gyilkosságot elkövető asszonyt rekord idő alatt kézre kerítette. Rögtön őrizetbe vették és ügyészségi kihallgatásra szállították a szatmárnémeti Törvényszék mellé. A kihallgatás után rögtön a bíróságra küldék.
A tettest családban elkövetett bántalmazás miatt 30 napig előzetesben fogva tartják. Az ügyben tovább folytatódik a nyomozás. Részletekkel folyamatosan jelentkezünk.
megölte-párját
párkapcsolati-gondok